Kamu bisa jelasin ke aku soal Museum Blanco dalam bahasa bali?

Museum Blanco inggih punika silih tunggil muséum sané wénten ring Bali. Muséum puniki magenah ring Jalan Raya Campuhan, Désa Sayan, Kecamatan Ubud, Kabupatén Gianyar, Bali. Muséum puniki magenah ring atas bukit tur dikelilingi olih Tukad Campuhan sané ngawinang muséum puniki kantun asri. Muséum puniki druwén Antonio Blanco.

Antonio Blanco embas ring Manila, Filipina, 15 Séptémber 1912, tur séda ring Bali, 10 Désémber 1999. Antonio Blanco meneng ring Bali mangda mrasidayang polih inspirasi antuk lukisannyané. Ring warsa 1953, Antonio Blanco marabian sareng truni saking Bali sané mawasta Ni Ronji. Ni Ronji inggih punika pragina sané sesai nyolahang tari tradisional Bali. Antonio Blanco demen pesan tekén Bali tur kaanggén inspirasi ring lukisannyané. Muséum puniki kaadegang ring 28 Désémber 1998 tur karesmiang ring 15 Séptémber 2001. Muséum puniki kawastanin The Blanco Rénaissance Muséum. Ring muséum puniki wénten kirang langkung 300 karya lukisan saking Antonio Blanco. Muséum puniki megah tur jimbar pesan. Museum puniki kabuka nyabran rahina saking jam 9:00 semeng kantos jam 5:00 sore.